Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
Mestskej časti Bratislava-Petržalka konaného
dňa 1.apríla 2008

Materiál číslo:  149/2008

K bodu: Kontrola uznesení Miestneho zastupiteľstva Mestskej časti Bratislava-Petržalka splatných k 29.2. 2008

Predkladá:					Návrh uznesenia:
Marián Miškanin				
prednosta		Miestne zastupiteľstvo Mestskej časti Bratislava-Petržalka

						berie na vedomie 

Kontrolu uznesení Miestneho zastupiteľstva Mestskej časti Bratislava-Petržalka splatných k 29.2.2008

Prerokované:
v miestnej rade
dňa 18.3.2008

Spracovateľ:
Denisa Paulenová
odd. organizačných vecí				
Kontrola uznesení Miestneho zastupiteľstva mestskej časti Bratislava-Petržalka
splatných k 29.2. 2008 

Číslo uzn.	Dátum prijatia	Text	Termín	Kontrola	
155	29.6.2004	Miestne zastupiteľstvo mestskej časti Bratislava-Petržalka schvaľuje
návratnú finančnú výpomoc vo výške 5 mil. Sk z Fondu rozvoja bývania pre farnosť Sv. Rodiny – Petržalka II na 5 rokov s účelovým určením na splatenie dosiaľ neuhradených prác s podmienkou  mesačných splátok vo výške minimálne 70 tis. Sk a založením predložených pozemkov farnosti Sedembolestnej v mestskej časti Bratislava-Vajnory ako záruky  
p o v e r u j e 
starostu mestskej časti Bratislava-Petržalka rokovať o možnosti získania cirkevných pozemkov do dlhodobého prenájmu za účelom výstavby nájomných bytov.
Plnenie: Uznesenie sa plní.
V Zmluve o bezúročnej návratnej finančnej výpomoci č. 01/2004 zo dňa 13.7.2004 a jej dodatku č. 1 zo dňa 30.5.2005, v čl. IV. - zabezpečenie úveru je uvedené, že dlžník zabezpečí úver ručením treťou osobou (Rímskokatolícka cirkev - farnosť Sedembolestnej Bratislava-Vajnory) uplatnením záložného práva v prospech veriteľa na nehnuteľný majetok pozemky p. č. 1863 a 1864 o výmere spolu 6 388 m2 v k.ú. Trnávka. Po preverení majetkových vzťahov k týmto pozemkom v roku 2004 bolo zistené, že je potrebné dať vypracovať pôvodným vlastníkom, t.j. Rímskokatolíckou cirkvou spätnú identifikáciu, resp. geometrický plán, aby bolo možné určiť súčasné parcelné číslo vyššie uvedených pozemkov. Tento krok je nevyhnutný preto, aby mohla byť uzatvorená zmluva o záložnom práve. Zrejme z dôvodu, že nebol spracovaný geometrický plán, resp. vypracovaná spätná identifikácia, nedošlo k uzatvoreniu zmluvy o záložnom práve v roku 2004.
Dňa 23. 1. 2008 sa uskutočnilo stretnutie s p. Dúcom, novým farárom farnosti Svätej rodiny. Na tomto stretnutí mu bol vysvetlený stav, v akom sa nachádzajú pozemky, ktoré majú byť predmetom záložného práva a bola odovzdaná písomná informácia o tejto problematike. Bolo dohodnuté, že p. farár navštívi svojho kolegu vo Vajnoroch a prediskutuje s ním možnosti riešenia záložného práva na pozemky, ktoré sa nachádzajú v k. ú. Vajnory. V prípade, že nebude možné uskutočniť zápis záložného práva na pozemky, ktoré sú uvedené v Zmluve o bezúročnej návratnej finančnej výpomoci č. 01/2004 zo dňa 13. 7. 2004, bude p. farár informovať Arcibiskupský úrad o vzniknutej situácii a budú hľadať náhradné pozemky v k. ú. Petržalka. Na tieto pozemky by sa potom zapísalo záložné právo a vo vzťahu k našej mestskej časti by bola táto skutočnosť riešená dodatkom č. 2 k vyššie uvedenej zmluve, kde by boli tieto pozemky uvedené namiesto pozemkov v k. ú. Vajnory.
Podľa telefonickej informácie pána farára Dúca, na Farskom úrade Vajnory došlo tiež k výmene p. farára, a jeho stretnutie s ním sa uskutočnilo dňa 4. 2. 2008. Konštatoval, že je nevyhnutné sa z jeho strany kontaktovať na predchádzajúceho p. farára v tejto farnosti, ktorý mu pomôže vniknúť do problematiky majetkových vzťahov k pozemkom. Po tomto rokovaní bude p. farár z Farského úradu Vajnory informovať p. farára Dúca a ten ihneď nás.
V súčasnosti prebieha prerozdelenie arcidiecézy podľa nového členenia, toto členenie sa premietne aj do majetkových vzťahov a kompetencií na podpisovanie zmlúv. Preto nie je možné v súčasnosti rokovať s vedením bratislavskej arcidiecézy a prediskutovať možnosti riešenia záložného práva na pozemky.  Farár Dúc chce navrhnúť vedeniu bratislavskej arcidiecézy zapísať záložné právo k pozemkom, ktoré sa nachádzajú pri kostole Sv. rodiny a sú vo vlastníctve cirkvi. Tento zápis by sa doriešil dodatkom č. 2 k Zmluve o bezúročnej návratnej finančnej výpomoci č. 01/2004 zo dňa 13. 7. 2004.
K druhej časti uznesenia, týkajúcej sa rokovania starostu o možnosti získania cirkevných pozemkov do dlhodobého prenájmu za účelom výstavby nájomných bytov. Vzhľadom na pripravované nové cirkevné členenie spojené so vznikom bratislavskej arcidiecézy sa rokovanie s doterajším vedením bratislavsko-trnavskej arcidiecézy neuskutočnili. Dňa 8.3. sa zúčastnil starosta na slávnostnom uvedení do funkcie nového arcibiskupa bratislavskej arcidiecézy Mons. Stanislava Zvolenského, kde sa dohodli na spoločnom rokovaní. Nový termín kontroly sa navrhuje na 31.8.2008. 

	neuvedený	31.10.2007
NT:  31.8.2008
	
376	10.10.2006	Miestne zastupiteľstvo mestskej časti Bratislava-Petržalka  s ch v a ľ u j e 
1.	zmenu uznesenia Miestneho zastupiteľstva mestskej časti Bratislava-Petržalka č. 345 z 27.6.2006 v podmienkovej časti uznesenia v znení: „.... za podmienky podpísania darovacej zmluvy investície minimálne 10 mil. Sk na vybudovanie športových centier mládeže v ZŠ Dudova č. 2 a v ZŠ Budatínska č. 61“
2.	predĺženie platnosti uznesenia Miestneho zastupiteľstva mestskej časti Bratislava-Petržalka č. 345 z 27.6.2006 do 30 dní od  schválenia tohto uznesenia, t.j. do 9.11.2006.
Plnenie:  
Zmluva medzi FC Artmedia a MČ BA-Petržalka bola podpísaná dňa 10.11.2006. V čl. IV/4 tejto zmluvy sa uvádza, že: 
 "MČ je oprávnená pristúpiť k realizácii záložného práva v súlade s uznesením Miestneho zastupiteľstva mestskej časti Bratislava-Petržalka č.345 v spojení s uznesením č. 376 nadobudnutím právoplatnosti všeobecne záväzného nariadenia zmeny územného plánu, ktorým bude zmenené funkčné využitie územia plánovanej realizácie výstavby "Polyfunkčný areál FC Artmedia Bratislava" z funkcie šport na funkciu zmiešaného bývania občianskej vybavenosti v spojení s porušením povinnosti FC Artmedia poskytnúť dar spôsobom podľa čl. II. tejto zmluvy."  
Návrhy na zmenu územného plánu z mestskej časti boli schválené zastupiteľstvom v septembri 2007 a boli odovzdané na Magistrát hl. mesta SR Bratislavy. Nakoľko podmienka zmeny VZN hlavného mesta SR Bratislavy nebola doteraz uskutočnená, ani zmluva nie je naplnená podľa čl. III. - dar 10 mil. Sk. 
V najbližšom čase sa uskutoční rokovanie starostu s majiteľom futbalového klubu Artmedie, na ktorom sa dohodne ďalší postup aj vzhľadom na pripravovaný návrh na obstaranie zmien a doplnkov územného plánu hlavným mestom. Navrhuje sa nový termín kontroly na 31.5.2008
	neuvedený	31.10.2007
NT kontroly:
31.5.2008	
40	27.3.2007	Miestne zastupiteľstvo mestskej časti Bratislava-Petržalka ukladá prednostovi MÚ
predkladať do komisie územného plánu, výstavby a dopravy ako poradného orgánu miestneho zastupiteľstva investičné a urbanizačné zámery bez výnimky pred rozhodnutím stavebného úradu o ďalšom postupe. V prípade nesúladu postupu miestneho úradu  s prijatým uznesením komisie, je potrebné vypracovať písomnú informáciu a zdôvodnenie. O vážnych rozporoch bude miestne zastupiteľstvo informované prostredníctvom komisie.
Plnenie:
Uznesenie sa plní. Informácia o jeho plnení je uvedená v osobitnom informačnom materiáli.	trvalý	polročne 
NT kontroly: 09/2008